《奉别丁家鸿陆羽》
清代·张在辛

翩翩年少气如云，驰骤词坛姓字芬。自古文人皆记室，由来彩笔属参军。

远方谋食长思母，作客辞家尚恋群。珍重河梁频执手，登车前路莫逡巡。

作者简介：山东安邱人，字卯君，号柏庭。康熙二十五年拔贡，授观城教谕，不就。工书画、篆隶、精刻印，画入逸品，纯尚古拙。年逾八十，神明不衰。有《隐厚堂诗集》。